Percidae
Percidae sunt familia piscium ordinis Perciformium in dulcibus et salsugineis Hemisphaerii Septentrionalis aquis endemicorum. Plurimae sunt Nearcticae, sed etiam adsunt species Palaearcticae. Familia circa 200 species in decem generibus comprehendit. Provolatores, percae, et earum cognati hac in familia inveniuntur; inter species notissimas sunt Gymnocephalus cernua, Sander canadensis, Sander vitreus, et tres species percarum. Parvi autem pisces provolatores appellatae etiam ad hanc familiam pertinent.

Inter proprietates huius familiae sunt armatura circa caput, a dentibus vel spinis in genis et operculis (tegminibus branchiarum) vel marginibus effecta, et duo angusti multorum dentium in lateribus (palatinis) ordines. Etiam, multis Percidis est lamina cordiformis dentium in superiore oris parte (vomere) sita. Forma horum piscium plerumque est aliquantulum oblonga et a latere compressa. Squamae plerumque sunt durae et tactu asperae, vel ciliatae. Percidae inter pulcherrimos aquae dulcis pisces a piscatoribus et aliis habentur ob eorum colores clarissimos, praecipue rubros, fuscos, aurantios, flavos.

Species
FishBase 204 species in decem generibus perscribit, quibus quinque species anno 2012 inventas additae sunt.

Notae

Nexus externus